
P.L.x252/2013

                                              Nr.4c-3/322/2013
BIROUL PERMANENT
AL

CAMEREI DEPUTAŢILOR

Vă înaintăm, alăturat, Raportul asupra proiectului de Lege pentru ratificarea Acordului privind spaţiul aerian comun între Uniunea Europeană şi statele sale membre, pe de o parte, şi Republica Moldova, pe de altă parte, semnat la Bruxelles la data de 26 iunie 2012, transmis cu P.L.x 252/2013 din 2 septembrie 2013 şi înregistrat la comisie sub nr.4c-3/322/2013 din 3 septembrie 2013.
În conformitate cu prevederile Constituţiei României, republicată, Camera decizională pentru acest proiect de lege este Senatul, Camera Deputaţilor fiind prima Cameră sesizată.
PREŞEDINTE,

Iulian Iancu
[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti, 11.09.2013

P.L.x252/2013

                                          Nr.4c-3/322/2013
R A P O R T

asupra proiectului de Lege pentru ratificarea Acordului privind spaţiul aerian comun între Uniunea Europeană şi statele sale membre, pe de o parte, şi Republica Moldova, pe de altă parte, semnat la Bruxelles la data de 26 iunie 2012
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru dezbaterea în fond a proiectului de Lege pentru ratificarea Acordului privind spaţiul aerian comun între Uniunea Europeană şi statele sale membre, pe de o parte, şi Republica Moldova, pe de altă parte, semnat la Bruxelles la data de 26 iunie 2012, transmis cu P.L.x 252/2013 din 2 septembrie 2013 şi înregistrat la comisie sub nr.4c-3/322/2013 din 3 septembrie 2013.
Conform dispoziţiilor art.75 alin.(1) din Constituţia României, republicată, Camera Deputaţilor este prima Cameră sesizată.

Proiectul de lege a fost avizat favorabil de Consiliul Legislativ, cu adresa nr.513 din 11 iunie 2013, cu observaţii şi propuneri, care au fost preluate de iniţiator.

Proiectul de lege a fost avizat favorabil de Comisia pentru politică externă cu avizul nr. 4c-13/40/2013 din 10 septembrie 2013.

Proiectul de lege are ca obiect de reglementare ratificarea Acordului privind spaţiul aerian comun între Uniunea Europeană şi statele sale membre, pe de o parte, şi Republica Moldova, pe de altă parte, semnat la Bruxelles la data de 26 iunie 2012.
Membrii Comisiei pentru industrii şi servicii au examinat proiectul de lege şi documentele conexe în şedinţa din 11 septembrie 2013.

La lucrările comisiei au fost prezenţi 31 deputaţi din totalul de  32 deputaţi membri ai comisiei.

La dezbateri au participat, din partea Ministerului Transporturilor, domnul Bogdan Găurean - secretar de stat şi doamna Carmen Pop – şef serviciu.

Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Acordului privind spaţiul aerian comun între Uniunea Europeană şi statele sale membre, pe de o parte, şi Republica Moldova, pe de altă parte, semnat la Bruxelles la data de 26 iunie 2012, în forma prezentată de Guvern.
Prin obiectul de reglementare şi conţinut, proiectul de act normativ se încadrează în categoria legilor ordinare.
                     PREŞEDINTE,                                      SECRETAR,
                       Iulian Iancu                                          Istvan Antal
Consilier parlamentar, Ioan Bivolaru
Consultant parlamentar, Monica Tudor

